Ouers gevonnis oor kindermishandeling | Maroela Media
Ouers gevonnis oor kindermishandeling
'n Ouerpaar is vandeesweek skuldig bevind en gevonnis op aanklag van mishandeling van hul 21 maande oue babaseuntjie.
Lt.kol. Dimakatso Mooi, woordvoerder van die polisie, het gesê die man en vrou is op 21 November 2018 in Galeshewe in Kimberley in die Noord-Kaap in hegtenis geneem. 'n Plaaslike nieregeringsorganisasie het die saak by die polisie aangemeld.
"Die seuntjie se oog was geswel en hy het verskeie beserings aan sy rug, gesig en bors opgedoen. Sy boude was ook gebrand en het 'n swart kors en blase gehad," het Mooi bygevoeg.
Die ouers is aangekla van kindermishandeling en aanranding met die doel om ernstig te beseer. Hulle borgtog is teengestaan en hulle is Dinsdag albei tot 10 jaar tronkstraf gevonnis vir kindermishandeling en vyf jaar vir aanranding met die doel om ernstig te beseer.
Polisie bevestig wat almal reeds weet: Misdaad in SA is buite beheer
Moes leeenslank gekry hrt kind sd gele lewe op geneek asgv van die mishandeling
Sulke mense behoort die doodstraf te kry. Die tronke is oorvol. Na twee jaar is hulle uit en doen weer dieselfde misdaad.
Mens moet n tipe lisensie kry voor mens mag kinders kry. Almal moet vir n hele klomp toetse gaan sodat die sielsiek mense verhoed word om kinders te kry!